**MARIJAMPOLĖS ,,ŠALTINIO“ PAGRINDINĖ MOKYKLA**

**(Kodas 190454249)**

PATVIRTINTA

Marijampolės ,,Šaltinio“ pagrindinės

mokyklos direktoriaus

2017 m. lapkričio 17 d. įsakymu Nr. V1-147

**SPECIALIOJO PEDAGOGO PAREIGYBĖS APRAŠYMAS**

* 1. **PAREIGYBĖ**

1. Marijampolės ,,Šaltinio“ pagrindinės mokyklos specialusis pedagogas yra priskiriamas specialistų (pagalbos mokiniui specialistų) grupei.

* 1. Pareigybės lygis: specialusis pedagogas priskiriamas A2 lygio pareigybei.
  2. Pareigybės paskirtis: teikti specialiąją pedagoginę pagalbą mokiniams, turintiems specialiųjų ugdymosi poreikių ir turintiems Pedagoginės psichologinės tarnybos pažymą dėl Specialiojo ugdymosi ir švietimo pagalbos skyrimo.
  3. Pavaldumas: specialusis pedagogas pavaldus direktoriaus pavaduotojui ugdymui.

**II. SPECIALŪS REIKALAVIMAI REIKALAVIMAI ŠIAS PAREIGAS EINANČIAM**

**DARBUOTOJUI**

* 1. Specialiojo pedagogo pareigybei keliami kvalifikaciniai reikalavimai:

5.1. aukštasis išsilavinimas ir specialiojo pedagogo profesinė kvalifikacija;

5.2. analogiška darbo patirtis.

1. Specialusis pedagogas turi žinoti, išmanyti, mokėti:

6.1. individualių programų rengimo principus, bendrųjų, specialiųjų programų ir išsilavinimo standartus, bendruosius ugdymo planus;

6.2. pedagoginio vertinimo metodikas;

6.3. žinių, mokėjimų, įgūdžių, gebėjimų lygio nustatymą ir jų atitikimą ugdymo programoms bei specialiuosius ugdymosi poreikius;

6.4. specialiųjų poreikių mokinių ugdymo metodus;

6.5. mokyklos organizacinę struktūrą;

6.6. pedagogų kompiuterinio raštingumo standartą;

6.7. psichologijos pagrindus;

6.8. mokymo metodus;

6.9. minimalius mokomam dalykui keliamus reikalavimus;

6.10. darbuotojų saugos ir sveikatos, gaisrinės saugos, apsaugos nuo elektros reikalavimus.

7. Specialusis pedagogas privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

2-3

7.3. vidaus darbo tvarkos taisyklėmis;

7.4. darbo sutartimi;

7.5. šiuo pareigybės aprašymu bei kitais mokyklos lokaliais dokumentais (įsakymais, potvarkiais, nurodymais, taisyklėmis ir pan.).

* 1. **ŠIAS PAREIGAS EINANČIO DARBUOTOJO FUNKCIJOS**

1. Specialusis pedagogas vykdo šias funkcijas:

8.1. atlieka pedagoginį mokinių vertinimą, nustato mokinių žinių, mokėjimų, įgūdžių, gebėjimų lygį ir jų atitikimą ugdymo programoms bei įvertina pažangą mokykloje ar, esant žymiai ribotam mokinio mobilumui dėl ligos ar patologinės būklės, – mokinio namuose;

8.2. bendradarbiaudamas su mokytojais, specialiųjų poreikių mokinių tėvais (globėjais, rūpintojais), kitais asmenimis, tiesiogiai dalyvaujančiais ugdymo procese, numato ugdymo tikslus ir uždavinius bei jų pasiekimo būdus ir metodus, atitinkančius specialiųjų poreikių mokinių poreikius bei galimybes, ir juos taiko;

8.3. rengia sutrikusių funkcijų lavinimo pagal individualiąsias, grupines programas, veiklos ataskaitą;

8.4. padeda specialiųjų poreikių mokiniams įsisavinti ugdymo turinį (specialiojo pedagogo kabinete ar klasėje) ir lavina jų sutrikusias funkcijas, atsižvelgdamas į kiekvieno specialiųjų poreikių mokinio gebėjimus, ugdymosi galimybes, mokymosi ypatumus;

8.5. pataria mokytojams, kaip pritaikyti specialiųjų poreikių mokiniams mokomąją medžiagą ir mokymo priemones, rengti ugdymo programas, pritaikyti ir individualizuoti bendrąsias programas;

8.6. teikia metodinę pagalbą mokytojams, specialiųjų poreikių mokinių tėvams (globėjams, rūpintojams) ir kitiems asmenims, tiesiogiai dalyvaujantiems ugdymo procese, ir juos konsultuoja specialiųjų poreikių mokinių ugdymo klausimais;

8.7. naudoja ugdymo procese mokymo priemones atsižvelgdamas į specialiųjų poreikių mokinių amžių, specialiuosius ugdymosi poreikius, individualius gebėjimus ir ugdymo turinį;

8.8. tvarko ir pildo savo darbo dokumentus;

8.9. taiko savo darbe specialiosios pedagogikos naujoves;

8.10. sužinojęs, pastebėjęs ar įtaręs mokinį esant apsvaigus nuo alkoholio, tabako ar kitų psichiką veikiančių medžiagų, mokinio atžvilgiu taikomą smurtą ar įvairaus pobūdžio išnaudojimą, nedelsiant imasi tinkamų veiksmų ir prevencinių priemonių ir apie tai informuoja mokyklos vadovą ir mokinio tėvus;

8.11. pamatęs nelaimingą atsitikimą ar apie jį sužinojęs, nedelsiant suteikia pirmąją pagalbą nukentėjusiam ar nuveda nukentėjusį į mokyklos medicinos kabinetą ir praneša apie įvykį mokyklos vadovui;

8.12. atpažinęs vaiką, kuris galimai patyrė smurtą artimoje aplinkoje, imasi būtinų veiksmų užkirsti kelią bet kokių smurto apraiškų pasikartojimui;

8.13. šviečia mokyklos bendruomenę specialiųjų poreikių mokinių ugdymo, specialiosios pedagoginės pagalbos teikimo klausimais, formuoja mokyklos bendruomenės ir visuomenės teigiamą požiūrį į specialiųjų poreikių mokinius;

8.14. vykdo kitus mokyklos direktoriaus pavaduotojo ugdymui pavedimus, susijusius su specialiojo pedagogo pareigomis, ir atlieka kitus netiesioginius su mokiniais darbus, kuriuos įsakymu nustato mokyklos direktorius, suderinęs su mokytojų taryba ir specialiuoju pedagogu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, vardas, pavardė, parašas, data)

Su pareigybės aprašymu susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, vardas, pavardė, parašas, data)